दरभंगा : मैथिलीक लब्ध प्रतिष्ठित साहित्यकार संग वरिष्ठ पत्रकार रहल मार्कण्डेय प्रवासीक तेसर पुण्यतिथि पर साहित्यप्रेमी हुनका श्रद्धाजंलि अर्पित केलनि। साहित्य अकादमी सम्मानसं सम्मानित स्व. प्रवासी एकटा दैनिक अखबारक स्थायी स्तंभ चुटकुलानंद की चिट्ठी लेखन कऽ लऽ प्रतिष्ठित भेला। समस्तीपुर जिलाक गरुआरा गाम निवासी स्व. प्रवासी जनसंघक टिकट पर पूर्वमे चुनाव लड़ि चुकल छलथि। प्रखर राष्ट्रवादी आ संस्कृति-संस्कारक पोषक मार्कण्डेय प्रवासीक रचना आइयो साहित्यप्रेमी केँ नीक लगैत अछि। बीतल रविकेँ विभूति आनंद, अमलेँदु शेखर पाठक, फूलचंद्र झा प्रवीण, अशोक कुमार मेहता, अजय कुमार मिश्र, शंभुनाथ झा आदि श्रद्धा निवेदित केलनि। 